**Sotsiaalministeerium**

Eesti Vaagnapõhjahäirete Selts

**Eesti vaagnapõhjahäirete Seltsi juhatuse arvamus sotsiaalhoolekande seaduse, ravikindlustuse seaduse ja meditsiiniseadme seaduse muutmise seaduse eelnõu väljatöötamise kavatsus (abivahendite ja meditsiiniseadmete integreerimine)**

Ühtse süsteemi loomine tundub meile mõistlik, kuid kindlasti kulusid nõudev. Arvestades riigi ja Tervisekassa rahalist seisu lähiaastatel, pole vist selleks sobiv aeg.

Vahest on võimalik väiksemate kuludega korrastada praeguseid süsteeme.

Soodustuse aluseks peaks olema esialgselt erialaspetsialisti (kellel on õigus diagnoosi panna) poolt pandud diagnoos ja abivahendi vajadus. On oluline välja selgitada põhjus ja enamus haigused on tänapäeval siiski ravitavad. Diagnoosist ja vajadusest lähtuvalt võiksid abivahendit määrata ja pikendada ka teised erispetsialistid, õde, ämmaemandad, tegevusterapeut, logopeed jne.

See peaks kehtima ka pensionäride suhtes. Seda just patsiendist lähtuvalt, kuna üks sümptom nt uriinipidamatus , võib ilmneda erinevate haiguste korral ja on ravitav. Inimene saab abi ja ei pea sidemeid kasutama.

Tõendi digitaliseerimine parandaks oluliselt abivahendite ja meditsiiniseadmete kättesaadavust üle Eesti.

Kinnitatud diagnoosi korral on meditsiiniseadme väljakirjutamise õiguse laiendamine mõistlik.

Kõik peaks olema siiski digitaalselt dokumenteeritud ja nähtav kõigile osapooltele.

Ravikindlustuseta patsiendid on omaette probleem. Peaks lähtuma sellest, miks kindlustus puudub.

Lugupidamisega 29.08.2025

Tiiu Hermlin

EVHS president